‘નાર’ શબ્દનો એક અર્થ મુક્તિ એવો પણ થાય છે. ‘નારાયણ’ શબ્દ આ અર્થમાં ‘નાર’ એટલે કે મુક્તિ તરફ જવાનું ‘અયન’ એટલે કે ગતિ એવો થઈ શકે. જે રીતે નારાયણ એટલે કે મુક્તિ તરફ દોરી જાય છે તે થાય, એ જ રીતે નારદ એટલે ‘નાર’ એટલે મુક્તિ, ‘દ’ એટલે કે આપે છે એવો થાય. ‘દ’નો અર્થ આપવું એવો ઘણા શબ્દોમાં પ્રયોગ થયો છે. આમ, નારદ સતત વિચરણ તો કરે જ છે અને એ અર્થમાં ભલે એ અસ્થિર હોય, પણ એમની વૃત્તિ ઈશ્વરમાં સ્થિર થઈ હોવાને કારણે તેઓ જ્યાં પણ વિચરણ કરે ત્યાં સહુ-કોઈને મુક્તિનો માર્ગ દર્શાવે છે મુક્તિનો સંદેશ આપે છે.